
Parlamentul  României

Camera  Deputaţilor
Comisia pentru sănătate  şi familie
                 Nr. 28/ 419/ 1 octombrie 2008                                      

BIROULUI PERMANENT 

AL

CAMEREI DEPUTAŢILOR,

Vă înaintăm, alăturat, raportul asupra proiectului de lege pentru modificarea Legii nr. 96/2007 privind exercitarea profesiei de tehnician dentar, precum şi înfiinţarea, organizarea şi funcţionarea Ordinului Tehnicienilor Dentari din România  (Plx 445/2008), adoptat de Senat în şedinţa din 18 iunie 2008 şi  trimis comisiei  pentru examinare, în fond, în conformitate cu art. 95 din Regulamentul Camerei Deputaţilor, republicat, cu adresa  nr.PLx 445 din 23 iunie 2008, Camera Deputaţilor fiind Cameră decizională. 
La întocmirea raportului, comisia a avut în vedere avizul Consiliului Legislativ nr. 456/16.04.2008 şi avizul Comisiei juridice, de disciplină şi imunităţi nr.PLx 445/17. 09. 2008.
În raport de obiectul şi conţinutul său, proiectul de lege face parte din categoria legilor ordinare în conformitate cu prevederile art.73 alin.(3) din Constituţia României, republicată.

PREŞEDINTE,
ACAD.PROF.UNIV.DR.MIRCEA IFRIM

Parlamentul  României

Camera  Deputaţilor
Comisia pentru sănătate  şi familie
                                                                                       Nr. 28/419/ 1 octombrie 2008
R A P O R T 

asupra proiectului de lege pentru modificarea Legii nr. 96/2007 privind exercitarea profesiei de tehnician dentar, precum şi înfiinţarea, organizarea şi funcţionarea Ordinului Tehnicienilor Dentari din România  (Plx 445/2008)

1. Cu adresa nr.PLx 445 din 23 iunie 2008, Comisia pentru sănătate şi familie a fost sesizată cu dezbaterea, în fond, cu proiectul de lege pentru modificarea Legii nr. 96/2007 privind exercitarea profesiei de tehnician dentar, precum şi înfiinţarea, organizarea şi funcţionarea Ordinului Tehnicienilor Dentari din România (Plx 445/2008).
La întocmirea raportului, comisia a avut în vedere avizul Consiliului Legislativ nr. 456/16.04.2008 şi avizul Comisiei juridice, de disciplină şi imunităţi nr.PLx 445/17. 09. 2008.

Proiectul de lege are ca obiect de reglementare modificarea Legii nr. 96/2007 privind exercitarea profesiei de tehnician dentar, precum şi înfiinţarea, organizarea şi funcţionarea Ordinului Tehnicienilor Dentari din România, în sensul creării unui cadru legal coerent în vederea exercitării şi controlului profesiei de tehnician dentar. Se delimitează clar atribuţiile Ministerului Sănătăţii Publice şi Ordinului Tehnicienilor Dentari din România, astfel atribuţiile controlului respectării standardelor profesionale revin organizaţiei profesionale, ca şi în cazul profesiilor de medic, medic dentist, farmacist, asitent medical generalist, moaşă şi asistent medical. 
Având în vedere cele prezentate mai sus, Comisia pentru sănătate şi familie propune  Plenului Camerei Deputaţilor adoptarea proiectului de lege în forma adoptată de Senat.

2. În raport de obiectul şi conţinutul său, proiectul de lege face parte din categoria legilor ordinare în conformitate cu prevederile art.73 alin.(3) din Constituţia României, republicată.

   3.  La lucrările Comisiei pentru sănătate şi familie  din data de 30 septembrie 2008 au fost prezenţi 12 membri din cei 15 membri ai comisiei.
Raportul comisiei  a fost adoptat cu unanimitate de voturi.
 4. Proiectul de lege, potrivit art.75 din Constituţia României, republicată şi art.92 alin.(9) din Regulamentul Camerei Deputaţilor, republicat, este de competenţa decizională a Camerei Deputaţilor.
PREŞEDINTE,

ACAD.PROF.UNIV.DR.MIRCEA IFRIM

